Diari Oficial de la Generalitat Valenciana


Sumari del DOGV 9295, del 10-03-2022 (2022/1880)

Resolució de 2 de març de 2022, de la directora general d'Obres Públiques, Transports i Mobilitat Sostenible, d'ampliació de termini de la informació pública del Pla de mobilitat metropolitana de l'àrea de Castelló de la Plana (PMoMe Castelló).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1880


Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Resolució de 2 de març de 2022, de la directora general d'Obres Públiques, Transports i Mobilitat Sostenible, d'ampliació de termini de la informació pública del Pla de mobilitat metropolitana de l'àrea de Castelló de la Plana (PMoMe Castelló). [2022/1880]  
Amb data 07.01.2022 es va publicar en el DOGV la Resolució de 28 de desembre de 2021, de la Direcció General d'Obres Públiques, Transports i Mobilitat Sostenible, per la qual se sotmetia a informació pública el Pla de mobilitat metropolitana de l'àrea de Castelló de la Plana (PMoMe Castelló) per un termini de 45 dies hàbils, comptats a partir de l'endemà de la publicació en el DOGV.  
A causa de la sisena onada de coronavirus i a l'extensió i complexitat de la documentació aportada, el nombre d'al·legacions rebudes fins hui al PMoMe Castelló és reduït. Per tant, es considera necessari i convenient ampliar el termini d'informació pública perquè tots els agents territorials puguen participar de manera satisfactòria en aquest instrument de planificació de la mobilitat supramunicipal.  
Per tot l'anterior, resolc:  
  
Únic  
Ampliar el termini d'informació pública del Pla de mobilitat metropolitana de l'àrea de Castelló de la Plana trenta dies hàbils més, comptats a partir de l'endemà de la publicació d'aquesta resolució en el DOGV.  
Aquest pla podrà consultar-se en la pàgina web de la Conselleria de Política Territorial, Obres Públiques i Mobilitat a través de l'enllaç següent https://politicaterritorial.gva.es/es/web/movilidad-urbana/castellon/pmome o de manera presencial en els serveis centrals de la Conselleria de Política Territorial, Obres Públiques i Mobilitat situats a la Ciutat Administrativa Nou d'Octubre, torre 1, carrer de la Democràcia, número 77, planta 8, de la ciutat de València, en dies laborables de 09.00 a 14.00 hores.  
L'enllaç de la seu electrònica de la Generalitat Valenciana per a presentar les al·legacions és: https://www.gva.es/proc18766  
Si les al·legacions es presenten de manera presencial, aquestes es podran entregar en els registres de la Conselleria de Política Territorial, Obres Públiques i Mobilitat i en qualsevol altre registre que establisquen les disposicions vigents.  
  
València, 2 de març de 2022.- La directora general d'Obres Públiques, Transports i Mobilitat Sostenible (p. d. R 23.07.2019; DOGV 8600, 26.07.2019): Roser Obrer Marco.